חנן-יה ישראל בוהדנה

חנן-יה ישראל בוהדנה (נולד ב-11 ביוני 1985, כ״ג בסיוון ה׳תשמ״ה) הוא זמר-יוצר, מוזיקאי וסופר ישראלי.

== ביוגרפיה ==
בוהדנה נולד בבאר שבע בשם חנן ישראל בוהדנה. בגיל צעיר הוא גילה כישורי שירה, כתיבה ונגינה. בוהדנה הוא אוטודידקט, שלמד מוזיקה לבדו. את אלבומו הראשון הפיק בין היתר מחסכונותיו בעיקר מעבודה כמורה לגיטרה, פסנתר ותיאוריה מוזיקלית.

== קריירה ==
בשנת 2010 הוציא לאור את אלבומו הראשון "מקבל בהבנה" בהפקתו, עיבוד וניצוח של ד"ר זיו קוז'וקרו. בוהדנה כתב והלחין את שירי האלבום. האלבום היה הראשון שהופץ ב"פלטפורמת פטיפון". מאלבום זה יצא סינגל ראשון בשם "התבודדות" שזיכה את האלבום בשבחים בעיתונות הכתובה<ref>1.
2.

3.
</ref> ונוגן בסדרה "סרוגים" בפרק השמיני של העונה השנייה. השיר "אדם אחר ממנו" מתוך האלבום זכה בינואר 2011 בחמשת הסינגלים הטובים ביותר לצד שיריהם של אייל גולן ואריק סיני באתר ערוץ הטלוויזיה רשת 13 על ידי מבקר המוזיקה רע כהן: "אם הקול הגבוה והדק שלו יתפוס, בוהדנה עוד עשוי להפוך לחלק ממנטרת ההצטדקות הקבועה של אליטיסטים לגבי מוזיקה מזרחית". השירים "לכי על שידוך" ו"בשבילו" היו שיר השבוע ברדיו ירושלים יממה לאחר פרסומם.

עם יציאת האלבום פרסם בחינם לקהל מאזיניו ספר שכתב בזמן שירותו הצבאי בשם "דבר איתי בשקט".

בשנת 2011 הוציא סינגל בודד בשם "מישל".

בשנת 2017 יצא "לבושה בחסד ערוך". ספר שירה שהכיל שירה פרי עטו.

בשנת 2018 יצא ספר הילדים "אבא בוא, אבא פה"<ref></ref> שכתב בוהדנה בהשראת השיר "אבא פה" שחיבר יחד עם בתו. זהו ספר הילדים הראשון שחיבר בוהדנה וספרו השלישי במספר. הספר נכלל בעשרת הספרים המומלצים של העמותה לקידום אחריות הורית.<ref></ref>

בשנת 2019 הוציא סינגל בשם "מתעוררים".<ref></ref>

=== שיתופי פעולה ===
בשנת 2017, לאחר היכרות של מספר שנים, חבר בוהדנה למוזיקאי מיכה ביטון והשניים הקליטו דואט בהפקתו המוזיקלית של ביטון לשיר "בושה בחסד" שכתב והלחין בוהדנה. שיר זה שימש כשיר נושא לספר השירה שהוציא בוהדנה לאור.

מאוקטובר 2019 למשך כשנה ניהל אמנותית את הזמר ישראל בר-און. השניים הם חברים קרובים, ובעקבות התמודדותו של בר און עם הפרעה דו-קוטבית והגירושין שעבר באותה תקופה, החליט חנן יה לסיע לו.

=== הוצאות מאוחרות והשתתפות במצעדים ===
ב 27 בינואר 2021, הוציא בוהדנה את שירו "שובי"<ref></ref><ref></ref> אותו הפיק מוזיקלית צחי אלוש סולן להקת המרפסות לשעבר וכיום מפיק מוזיקלי. השיר "שובי" נוגן בגלגלצ על ידי מספר עורכים בתחנה ואף נכנס לרשימת המלצות העורכים לשנת 2021 של התחנה. בעקבות כך השיר הושמע בתחנות נוספות.<ref></ref>

עם כניסתו למצעד השירים המובילים של אתר muzic הגיע "שובי" למקום השני מתוך 40 השירים הישראלים המובילים לשנת 2021, נכון ליוני 2021. מאוחר יותר, האתר סיכם את המצעד השנתי לשנת תשפ"א ו"שובי" נכלל בין 100 השירים הגדולים של השנה.

כשבועיים מיציאתו של "שובי" השיר נכנס ללהיטים החמים לשנת 2021 של ספוטיפיי. נכון ליוני 2021.

בעקבות כך החליטו בוהדנה ומפיקו המוזיקלי צחי אלוש להמשיך לעבוד על אלבום שני.

ב 18 באפריל 2021 יצא הסינגל השני מתוך האלבום השני "רוקדים והולכים לישון". השיר לא הצליח כמו קודמו.

ב 23 ביוני 2021 הוציא את שירו "אלוהים שישמור". זהו הסינגל השלישי שיצא מתוך האלבום השני של בוהדנה. בשיר זה נוצר שיתוף פעולה עם הזמרת ליטל גבאי שביצעה בו תוספת מוזיקלית קולית בשפה הפרסית. בביקורת על "אלוהים שישמור" כתב מבקר המוזיקה יוסי חרסונסקי על חנן יה: "שבה את ליבי" והוסיף כי קולו של בוהדנה "אקזוטי במיוחד". הביקורת זכתה לארבעה וחצי כוכבים מתוך חמישה.

ב 20 בפברואר 2022 הוציא את הסינגל הרביעי מתוך אלבומו השני "אותך ואת הפסנתר".

ב 19 במאי 2022 הוציא את שירו "אור לחופתי" – הסינגל החמישי מתוך אלבומו השני "שובי". בשיר זה אירח בוהדנה את ישראל בר און חברו הקרוב.

ב 16 ביולי 2023 יצא השיר "רוצה לבד" שיר אותו כתב, הלחין וביצע ביחד עם צחי אלוש ויובל דה לוי.<ref></ref><ref></ref>

ב 31 במרץ 2024 יצא אלבומו השני "שובי". אלבום המונה שמונה שירים שאת כולם כתב והלחין חנן יה.

== חייו האישיים ==

חנן יה גרוש ולו בת אחת. הזמר עמיר בניון הוא בן דודתו.

== ספריו ==
* "אבא בוא, אבא פה" ספר ילדים, עצמאי (2018)
* "בוטו לא שלי ולא שלך." ספר ילדים, עצמאי (2023)

== דיסקוגרפיה ==
===אלבומי אולפן===
* "מקבל בהבנה" (2010) Playlink
* "שובי" (2024) הליקון ארומה מיוזיק
===סינגלים===
* "מישל" (2011) עצמאי
* "בושה בחסד" עם מיכה ביטון (2017) עצמאי
* "עדי" (2017) עצמאי
* "אבא פה"- (2018) עצמאי | שיר נושא לספר הילדים "אבא בוא, אבא פה"
* "עדיף שתישאר" (2019) עצמאי
* "מתעוררים" (2019) Playlink
שיתופי פעולה
* אור לחופתי עם ישראל בר-און (2022) הליקון
* "רוצה לבד" עם אלוש ודה לוי (2023) הליקון

==קישורים חיצוניים==
* 
* 
* 
* 
* [https://youtu.be/d3Wv-fZXLSs חנן יה] בחדשות ערוץ 1
* [https://beersheva.mynet.co.il/local_news/article/rkH55Agrv הקשר בין מוזיקה, קורונה ומוזה], 18 בספטמבר 2020
* [http://mika.mikapirsum.co.il/חנן-יה-ישראל-בוהדנה/ אתר הספר "אבא בוא..אבא פה].."
* [https://yosmusic.com/חנן-יה-אלוהים-שישמור/ "חנן יה שבה את ליבי"] יוסי חרסונסקי באתר יוסמיוסיק. 24 ביוני 2021
* [https://www.inn.co.il/news/550281 חנן יה וזוכה העונה השישית של כוכב נולד] ערוץ 7, 19 במאי 2022
* [https://m.maariv.co.il/culture/music/Article-1028577 המוזיקאים שכובשים את המדינה] מעריב תרבות, 8 באוגוסט 2023
* [https://heliconaroma.co.il/חנן-יה-שובי-2/ חנן יה האלבום "שובי"] | הליקון ארומה מיוזיק ", 31 במרץ 2024

==הערות שוליים ==

קטגוריה:אופקים: אישים
קטגוריה:זמרים-יוצרים ישראלים
קטגוריה:זמרים-יוצרים בעברית
קטגוריה:ישראלים שנולדו ב-1985